Jesus'en biotzaren deya

Jesus'en biotzaren deya euskarazko erlijio aldizkari bat izan zen, Jesusen Lagundiak sortua, 1917an argitaratzen hasi zena. Bilbon zuen egoitza, eta Pedro Lardizabal izan zen lehenbiziko zuzendaria, 1917tik 1920ra. Frankoren diktadura zela eta, argitalpena eten egin zen 1937ko apiriletik 1960ko maiatzera. 1960ko ekainean hasi zen berriz karrikaratzen, eta 1967an atera zen azken alea.

Gai nagusiak erlijiosoak baziren ere, kontakizunak eta olerkiak ere ekartzen zituen. Besteak beste, Orixe, Migel Zubiaga, Iñaki Goenaga, Andima Ibinagabeitia, Jokin Zaitegi, Plazido Muxika, Inazio Maria Manzisidor, Patxi Etxeberria Juan Goikoetxea eta Patxi Altuna izan ziren kolaboratzaileak.

 Erreferentziak 

 Kanpo estekak 

Kategoria:Euskarazko aldizkariak